CELEX: 62021CN0788
Language: fi
Date: 2021-12-17 00:00:00
Title: Asia C-788/21: Ennakkoratkaisupyyntö, jonka Retten i Esbjerg (Tanska) on esittänyt 17.12.2021, Skatteministeriet Departementet v. Global Gravity ApS

7.3.2022   
            
            
               FI
            
            
               Euroopan unionin virallinen lehti
            
            
               C 109/17
            
         
      Ennakkoratkaisupyyntö, jonka Retten i Esbjerg (Tanska) on esittänyt 17.12.2021, Skatteministeriet Departementet v. Global Gravity ApS
      (Asia C-788/21)
      (2022/C 109/24)
      Oikeudenkäyntikieli: tanska
      
         Ennakkoratkaisua pyytänyt tuomioistuin
      
      Retten i Esbjerg
      
         Pääasian asianosaiset
      
      
         Kantaja: Skatteministeriet Departementet
      
         Vastaaja: Global Gravity ApS
      
         Ennakkoratkaisukysymykset
      
      
                  1)
               
               Mitä perusteita on sovellettava ratkaistaessa, onko jokin tavara yhteisen tullitariffin yhdistetyn nimikkeistön, sellaisena kuin se sisältyy tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 (1) liitteen I muuttamisesta 4.10.2013 annetun komission täytäntöönpanoasetuksen (EU) N:o 1001/2013 (2) liitteeseen I, alanimikkeessä 8609 00 9000 tarkoitettu kontti – esimerkiksi:
                              a)
                           
                           
                              voiko kukin erillinen edellytys yksin johtaa siihen, että tavara luokitellaan kontiksi
                           
                        
                              b)
                           
                           
                              jos edellytyksiä on arvioitava kokonaisvaltaisesti sen ratkaisemiseksi, onko tavara luokiteltava kontiksi, ja voiko tällöin useiden muttei kuitenkaan kaikkien edellytysten täyttyminen johtaa siihen, että tavara voidaan luokitella kontiksi
                              vai
                           
                        
                              c)
                           
                           
                              onko kaikkien edellytysten täytyttävä kumulatiivisesti, jotta tavara voidaan luokitella kontiksi?
                           
                        
            
                  2)
               
               
                  Onko kontin käsitettä yhteisen tullitariffin yhdistetyn nimikkeistön, sellaisena kuin se sisältyy tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 4.10.2013 annetun komission täytäntöönpanoasetuksen (EU) N:o 1001/2013 liitteeseen I, alanimikkeessä 8609 00 9000 tulkittava siten, että siihen kuuluu seuraavan kaltainen tavara: useista putkien kiinnittämiseen käytettävistä alumiinisista putkenkannattimista sekä kahdesta teräksisestä tukitangosta ja kahdesta M20-pultista kutakin putkenkannatinta kohden koostuva putkien kuljetusjärjestelmä, jossa putket asetetaan putkenkannatinten päälle, putkien päälle asetetaan seuraavat putkenkannattimet ja sen jälkeen putkia putkenkannatinten päälle ja niin edelleen, kunnes tarvittava määrä putkia on pakattu, siten, että ylimpänä on aina kerros putkenkannattimia, ja kun putket on pakattu putkenkannattimiin, jokaisessa neljässä kulmassa oleviin tukitankoihin kiinnitetään (tukitankojen lenkkien avulla) teräsketjut, minkä jälkeen tavaran voi kuormata nosturilla tai maakuljetuksen yhteydessä siirtää trukilla?
               
            
         (1)  EYVL 1987, L 256, s. 1.
      
         (2)  Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 4.10.2013 annettu komission täytäntöönpanoasetus (EU) N:o 1001/2013 (EYVL 2013, L 290, s. 1).